Id-Deċiżjoni tal-Kummissjoni
tat-18 ta' Diċembru 1996
dwar format ta' tagħrif fuq is-siti għas-siti proposti għan-Natura 2000
(97/266/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabilixxi l-Komunità Ewropea,
Wara li kunsidrat id-Direttiva tal-Kunsill 92/43/KEE tal-21 ta' Mejju 1996 dwar il-konservazzjoni ta' l-habitat naturali u tal-fawna u l-flora selvaġġa [1], kif emendata bl-Att ta' l-Adeżjoni ta' l-Awstrija, il-Finlandja u l-Isvezja, u b'mod partikolari t-tieni subparagrafu ta' l-Artikolu 4(1) ta' dan,
Billi t-tieni subparagrafu ta' l-Artikolu 4(1) tad-Direttiva 92/43/KEE jipprovdi illi l-Istati Membri jridu jittrasmettu lill-Kummissjoni l-lista tas-siti proposti għan-Natura 2000 riferiti fl-ewwel subparagrafu ta' dak l-Artikolu 4(1), flimkien mat-tagħrif dwar kull sit, f' format stabbilit mill-Kummissjoni skond il-proċedura stabbilita fl-Artikolu 21;
Billi għal kull sit tan-Natura 2000 propost, il-format jeħtieġ jipprovdi mappa tas-sit, l-isem, il-lokazzjoni, il-kobor u l-informazzjoni li tirriżulta mill-applikazzjoni tal-kriterji wżati fil-għażla tas-sit;
Billi l-miżuri pprovvduti f'din id-Deċiżjoni huma skond l-opinjoni tal-Kumitat stabbilit skond l-Artikolu 20 tad-Direttiva 92/43/KEE,
ADOTTAT DIN ID-DEĊIŻJONI:
L-Artikolu 1
Huwa adottat il-format tat-trasmissjoni tat-tagħrif skond it-tieni subparagrafu ta' l-Artikolu 4(1) tad-Direttiva 92/43/KEE, li jinsab fl-Anness ma' din id-Deċiżjoni.
L-Artikolu 2
Din id-Deċiżjoni hija indirizzata lill-Istati Membri.
Magħmulha fi Brussell, fit-18 ta' Diċembru 1996.